CELEX: 62012CA0424
Language: et
Date: 2014-02-06 00:00:00
Title: Kohtuasi C-424/12: Euroopa Kohtu (teine koda) 6. veebruari 2014 . aasta otsus (Curtea de Apel Oradea (Rumeenia) eelotsusetaotlus) — SC Fatorie SRL versus Direcția Generală a Finanțelor Publice Bihor (Eelotsusetaotlus — Käibemaks — Direktiiv 2006/112/EÜ — Pöördmaksustamine — Mahaarvamisõigus — Maksu tasumine teenuste osutajale — Kohustuslike andmete puudumine — Käibemaksu alusetu tasumine — Mahaarvamisõiguse kaotamine — Neutraalse maksustamise põhimõte — Õiguskindluse põhimõte)

29.3.2014   
            
            
               ET
            
            
               Euroopa Liidu Teataja
            
            
               C 93/11
            
         Euroopa Kohtu (teine koda) 6. veebruari 2014. aasta otsus (Curtea de Apel Oradea (Rumeenia) eelotsusetaotlus) — SC Fatorie SRL versus Direcția Generală a Finanțelor Publice Bihor
   (Kohtuasi C-424/12) (1)
   
   (Eelotsusetaotlus - Käibemaks - Direktiiv 2006/112/EÜ - Pöördmaksustamine - Mahaarvamisõigus - Maksu tasumine teenuste osutajale - Kohustuslike andmete puudumine - Käibemaksu alusetu tasumine - Mahaarvamisõiguse kaotamine - Neutraalse maksustamise põhimõte - Õiguskindluse põhimõte)
   2014/C 93/17
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Oradea
   
      Põhikohtuasja pooled
   
   
      Hageja: SC Fatorie SRL
   
      Kostja: Direcția Generală a Finanțelor Publice Bihor
   
      Ese
   
   Eelotsusetaotlus — Curtea de Apel Oradea — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) tõlgendamine — Käibemaksu mahaarvamise õiguse kaotamine põhjusel, et arvel ei ole mainitud pöördmaksustamise korra kohaldamist — Õiguskindluse põhimõte — Otsus, mis pärast seda, kui mahaarvamisõigust on tunnustatud lõplikult jõustunud otsusega, kohustab tasuma alusetult mahaarvatud käibemaksusumma koos intressi ja viivitusintressiga — Neutraalse maksustamise põhimõte — Kolmanda isiku poolt arvele valesti märgitud käibemaksu tasumine — Asjaolu, et maksuhaldur ei ole midagi teinud arve parandamiseks ja tagantjärele parandamine ei ole enam võimalik
   
      Resolutsioon
   
   
               1.
            
            
               Sellise tehingu raames, millele kohaldatakse pöördmaksustamise korda, ei ole niisugustel asjaoludel nagu põhikohtuasjas nõukogu 28. novembri 2006. aasta direktiiviga 2006/112/EÜ, mis käsitleb ühist käibemaksusüsteemi, ja neutraalse maksustamise põhimõttega vastuolus see, kui teenuste saaja jäetakse ilma õigusest arvata maha käibemaks, mille ta teenuse osutajale vigaselt koostatud arve alusel põhjendamatult tasus, sealhulgas juhul, kui vea kõrvaldamine ei ole võimalik teenuse osutaja pankroti tõttu.
            
         
               2.
            
            
               Õiguskindluse põhimõttega ei ole vastuolus liikmesriigi maksuhalduri halduspraktika, mille kohaselt maksukohustuslasele käibemaksu mahaarvamise õiguse andmise otsus aegumistähtaja jooksul tühistatakse, kuid pärast uut maksukontrolli nõutakse talt selle maksu ja viivitusintresside tasumist.
            
         
      (1)  ELT C 379, 8.12.2012.